তথ্যবিবরণী                                                                                    নম্বর : ৮৫১

**প্রধানমন্ত্রী শেখ হাসিনা সুদূরপ্রসারী ও বাস্তবধর্মী উন্নয়ন প্রকল্প বাস্তবায়ন করেন**

**-- এনামুল হক শামীম**

নড়িয়া (শরীয়তপুর), ১৮ ফাল্গুন (৩ মার্চ):

পানি সম্পদ উপমন্ত্রী একেএম এনামুল হক শামীম বলেছেন, আগামীর উন্নত ও সমৃদ্ধ বাংলাদেশ গড়ার লক্ষ্যকে সামনে রেখেই বঙ্গবন্ধুকন্যা প্রধানমন্ত্রী শেখ হাসিনা সুদূরপ্রসারী ও বাস্তবধর্মী উন্নয়ন প্রকল্প বাস্তবায়ন করেন। তাঁর সততা ও আপসহীন নেতৃত্বের কারণে বাংলাদেশ আজ বিশ্ব দরবারে উন্নয়নের রোল মডেল।

আজ শরীয়তপুরের নড়িয়া উপজেলার চরআত্রা আজিজিয়া স্কুল ও কলেজের বীর মুক্তিযোদ্ধা একাডেমিক ভবনের উদ্বোধন পরবর্তী সুধী সমাবেশে প্রধান অতিথির বক্তব্যে উপমন্ত্রী এসব কথা বলেন।

এর আগে মন্ত্রী নওপাড়ায় ৩৩ কেবি ডাবল সার্কিট রিভার ক্রসিং টাওয়ার ও নওয়াপাড়া মুন্সি আজিজুল হক উচ্চ বিদ্যালয়ের বিজয় ’৭১ একাডেমিক ভবনের উদ্বোধন করেন।

এ সময় তিনি বলেন, প্রধানমন্ত্রী শেখ হাসিনার নির্বাচনি ইশতেহার অনুযায়ী প্রত্যেকটি গ্রামকে শহরে রূপান্তরিত করতে শতভাগ বিদ্যুতায়নের ব্যবস্থা করেছেন। এরই ধারাবাহিকতায় ২০০০ সালে পদ্মার দুর্গম চরাঞ্চলে সাবমেরিন ক্যাবলের মাধ্যমে প্রত্যন্ত চরাঞ্চলে বিদ্যুতায়ন করে প্রতিশ্রুতি রক্ষার স্বাক্ষর রেখেছেন। আজ এখানে ৩৩ কেভি ডাবল সার্কিট রিভার ক্রসিংয়ের টাওয়ারের মাধ্যমে চরাঞ্চলে ঝুঁকিমুক্ত নিরবচ্ছিন্ন বিদ্যুৎ সরবরাহ নিশ্চিত করে আবারও প্রমাণ করলেন শেখ হাসিনা শুধু প্রতিশ্রুতি দেন না, বাস্তবায়ন করে জনকল্যাণ নিশ্চিত করেন। এখন এই দুর্গম চরে স্থাপিত হবে ডকইয়ার্ড, বরফকল, কোল্ডস্টোরেজসহ নতুন নতুন শিল্পায়ন।

উপমন্ত্রী বলেন, আওয়ামী লীগ ক্ষমতায় আসার পর থেকেই বিএনপি জোট নানা উপায়ে দেশি-বিদেশি দোসরদের সাথে আতাত করে ষড়যন্ত্রের জাল বুনতে শুরু করেছে। ষড়যন্ত্র করতে তারা দেশের সম্মানকে ভুলুণ্ঠিত করতেও কুণ্ঠাবোধ করেনি। কিন্তু শেখ হাসিনার আপসহীনতার কাছে ঐ সকল ষড়যন্ত্র মাথা নত করে পরাজিত হয়েছে। পদ্মাসেতু, মেট্রোরেল, কর্ণফুলি টানেলসহ অনেক মেগা প্রকল্পের সুফল ইতোমধ্যে দেশবাসী ভোগ করতে শুরু করেছে। প্রধানমন্ত্রী ডিজিটাল বাংলাদেম বাস্তবায়ন শেষে এখন ২০৪১ সালের উন্নত, আধুনিক ও স্মার্ট বাংলাদেশ গড়ার লক্ষ্যে কাজ করছেন। কোনো ষড়যন্ত্রই প্রধানমন্ত্রীর উন্নয়ন ধারাকে বাধাগ্রস্ত করতে পারবে না।

স্কুল এন্ড কলেজের গভর্নিংবডির কমিটির সভাপতি অধ্যাপক ডা. মুন্সী মহিউদ্দিন আহমদের সভাপতিত্বে সমাবেশে বক্তব্য রাখেন শরীয়তপুরের জেলা প্রশাসক মোঃ পারভেজ হাসান, পুলিশ সুপার মোঃ সাইফুল হক, পানি উন্নয়ন বোর্ডের নির্বাহী প্রকৌশলী এস এম আহসান হাবীব, পল্লী বিদ্যুৎ ঢাকা দক্ষিণের তত্ত্বাবধায়ক প্রকৌশলী আব্দুল লতিফ সরকার, শরীয়তপুর পল্লী বিদ্যুতের জেনারেল ম্যানেজার মোঃ জুলফিকার রহমান, মুন্সীগঞ্জ পল্লী বিদ্যুতের জেনারেল ম্যানেজার শেখ মোহাম্মদ আলী ও নওয়াপাড়া ইউপি চেয়ারম্যান মোঃ জাকির হোসেন মুন্সী।

#

গিয়াস/রফিকুল/সেলিম/২০২৩/২১২০ ঘণ্টা

Handout Number : 850

**Foreign Minister Dr. Momen met Indian Foreign Minister**

Dhaka, March 3 :

Dr. A K Abdul Momen Foreign Minister of Bangladesh met India’s External Affairs Minister S. Jaishankar in New Delhi today. He congratulated Jaishankar on the successful completion of the G20 Foreign Ministers’ Meeting. Both the Ministers expressed satisfaction at the existing bilateral relations between the two countries and discussed various issues of bilateral interest.

Dr. Momen also held bilateral meetings with the Foreign Ministers of Brazil, Mexico, Slovenia and Sweden. During the meetings, they discussed the issues of mutual interest in order to deepening bilateral cooperation. They also exchanged views on the ongoing geopolitical issues and enhancing multilateral cooperation, including in the UN. The Foreign Minister of Mexico told that Mexico would open their Diplomatic Mission in Dhaka soon.

Bangladesh Foreign Minister briefed his counterparts about Bangladesh’s remarkable achievements in the socio-economic sphere under the dynamic leadership of Prime Minister Sheikh Hasina. He sought active support from those countries in addressing the Rohingya crisis, including through their early repatriation from Bangladesh to Myanmar.

Bangladesh Foreign Minister is expected to leave New Delhi this evening.

#

Mohsin/Siraj/Rafiqul/Salim/2023/20.30 Hrs.

তথ্যবিবরণী                                                   নম্বর : ৮৪৯

**তৃণমূলের নেতা-কর্মীরাই আওয়ামী লীগের মূল শক্তি**

**-- নৌপরিবহন প্রতিমন্ত্রী**

বিরল (দিনাজপুর), ১৮ ফাল্গুন (৩ মার্চ):

নৌপরিবহন প্রতিমন্ত্রী খালিদ মাহমুদ চৌধুরী বলেছেন, তৃণমূলের নেতা-কর্মীরাই আওয়ামী লীগের মূল শক্তি। দলের কঠিন সময়ে সাধারণ সদস্যরাই দলকে সুসংগঠিত করে।

প্রতিমন্ত্রী আজ বিরল উপজেলার ধুকুঝাড়ী দ্বি-মূখী উচ্চ বিদ্যালয় মাঠে ধামইর ইউনিয়ন আওয়ামী লীগের সদ‍্যপ্রয়াত সভাপতি মঞ্জুরুল ইসলাম চৌধুরীর শোক সভায় এসব কথা বলেন।

ইউনিয়ন আওয়ামী লীগের সিনিয়র সহ-সভাপতি মমতাজ আলীর সভাপতিত্বে ও সাধারণ সম্পাদক মজেন চন্দ্র দেবশর্মার সঞ্চালনায় শোক সভায় অন্যান্যের মধ‍্যে বক্তব্য রাখেন বিরল উপজেলা চেয়ারম্যান মোঃ মোস্তাফিজুর রহমান বাবু, বিরল উপজেলা আওয়ামী লীগের সভাপতি সবুজার সিদ্দিক সাগর ও সাধারণ সম্পাদক রমাকান্ত। এ সময় উপজেলা নির্বাহী অফিসার মোছাঃ আফছানা কাওছার, অফিসার ইনচার্জ রেজাউল হাসান রেজা, ধামইর ইউনিয়ন পরিষদের চেয়ারম্যান মোসলেম উদ্দিন উপস্থিত ছিলেন।

বক্তব্য শেষে মনজুরুল ইসলাম চৌধুরীসহ প্রয়াত সকল নেতাকর্মীদের রুহের মাগফেরাত কামনা করে মোনাজাত করা হয়।

#

জাহাঙ্গীর/সিরাজ/রফিকুল/সেলিম/২০২৩/২০২০ ঘণ্টা

তথ্যবিবরণী নম্বর : ৮৪৮

**স্মার্ট বাংলাদেশ গড়তে শেখ হাসিনার নেতৃত্বে বাংলাদেশ এগিয়ে চলছে**

**---পানি সম্পদ প্রতিমন্ত্রী**  
ঢাকা, ১৮ ফাল্গুন (৩ মার্চ) :

পানি সম্পদ প্রতিমন্ত্রী জাহিদ ফারুক বলেছেন, শিক্ষার্থীদের সততা, নিষ্ঠা ও একাগ্রতায় বড় হতে হবে। সোনার মানুষ হিসেবে নিজেদের প্রতিষ্ঠিত করতে হবে। আজকের শিক্ষাথীরা ভবিষ্যৎ স্মার্ট বাংলাদেশ বির্নিমাণে অন্যতম কারিগর। সুশিক্ষায় শিক্ষিত মানবিক জনগোষ্ঠী ছাড়া স্মার্ট বাংলাদেশ গড়ে তোলা সম্ভব নয়। বঙ্গবন্ধু কন্যা প্রধানমন্ত্রী শেখ হাসিনার নেতৃত্বে বিজ্ঞান ও প্রযুক্তিতে বাংলাদেশ এগিয়ে যাচ্ছে।  ডিজিটাল বাংলাদেশ থেকে এখন স্মার্ট বাংলাদেশ গড়তে শেখ হাসিনার নেতৃত্বে বাংলাদেশ এগিয়ে চলছে। স্মার্ট বাংলাদেশ গড়তে, সমাজের মঙ্গলে শিক্ষক- শিক্ষিকাদের ভূমিকা অপরিসীম।

আজ রাজধানীর শিল্পকলা একাডেমির সংগীত ও নৃত্যকলা মিলনায়তনে বরিশাল কর্ণকাঠি জি.আর.হাইস্কুল ও কলেজের প্রাক্তন ছাত্র-ছাত্রী কল্যাণ পরিষদ কর্তৃক এক যুগ পূর্তি এবং শিক্ষাবৃত্তি ও কৃতি শিক্ষার্থীদের সম্মাননা প্রদান অনুষ্ঠানে প্রতিমন্ত্রী এসব কথা বলেন।

প্রতি মন্ত্রী বলেন,প্রধানমন্ত্রী শেখ হাসিনার নেতৃত্বাধীন সরকার মেধাবী জাতি গঠনে কাজ করছে। একটি জাতি মেধাবী না হলে সে দেশ কোনোদিন এগিয়ে যেতে পারে না।  শিক্ষার্থীরা যাতে গতানুগতিক পড়াশোনার বাইরে আনন্দের মধ্যে লেখাপড়া করতে পারে সেজন্য সরকার স্কুল দৃষ্টিনন্দন করা, খেলাধুলার ব্যবস্থা করা, ডিজিটাল ব্যবস্থা করাসহ নানা উদ্যোগ নিয়েছে।

জাহিদ ফারুক আরো বলেন, দেশের শিক্ষাব্যবস্থার মানোন্নয়ন ও অবকাঠামোগত উন্নয়নে সরকার সর্বোচ্চ গুরুত্বারোপ করেছে। শিক্ষার্থীদের মানবিক গুণাবলির শিক্ষা দিতে হতে, তাদের ভেতর দেশ প্রেম জাগ্রত করতে হবে।  স্মার্ট ও উন্নত বাংলাদেশ গড়তে শিক্ষার্থীদের জ্ঞান, সক্ষমতা ও প্রশিক্ষণের ওপর গুরুত্ব দিতে হবে।

বীর মুক্তিযোদ্ধা অধ্যাপক আব্দুস সাওারের সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন অবসরপ্রাপ্ত অতিরিক্ত সচিব মো.আলাউদ্দিন ফকির, রাজনীতিবিদ মোহাম্মদ মশিউর রহমান খান ও লুৎফুন নাহার লুনা।

#

গিয়াস/সিরাজ/রফিকুল/লিখন/২০২৩/১৯০০ ঘণ্টা

তথ্যবিবরণী                                                                                                 নম্বর : ৮৪৭

**বীর মুক্তিযোদ্ধাদের স্বপ্ন শতভাগ বাস্তবায়ন করবে সরকার**

**- পরিবেশমন্ত্রী**

বড়লেখা (মৌলভীবাজার), ১৮ ফাল্গুন (৩ মার্চ) :

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, জাতির পিতার সুযোগ্য কন্যা প্রধানমন্ত্রী শেখ হাসিনা বঙ্গবন্ধু ও বীর মুক্তিযোদ্ধাদের স্বপ্ন পূরণে দিনরাত নিরলসভাবে কাজ করে যাচ্ছেন। তিনি দেশকে মধ্যম আয়ের দেশে পরিণত করেছেন। এখন উন্নত সমৃদ্ধ স্মার্ট বাংলাদেশ গঠনে কাজ করছেন। আবারও ক্ষমতায় আসলে বীর মুক্তিযোদ্ধাদের স্বপ্ন শতভাগ বাস্তবায়ন করা হবে। শহিদদের রক্ত বৃথা যেতে দেওয়া হবে না উল্লেখ করে মন্ত্রী বলেন, শহিদদের নামে এলাকার রাস্তার নামকরণ করা হবে।

আজ মৌলভীবাজারের বড়লেখা উপজেলার দক্ষিণ শাহবাজপুর ঘোলসা গ্রামে মহান মুক্তিযুদ্ধে শহিদদের স্মরণে নির্মিত স্মৃতিসৌধের ফলক উন্মোচন অনুষ্ঠানে প্রধান অতিথির বক্তব্যে পরিবেশমন্ত্রী এসব কথা বলেন।

মন্ত্রী বলেন, জাতির পিতাকে হত্যার পরে যারা ক্ষমতায় এসেছিল তারা জয় বাংলা স্লোগান, দেশের সঠিক ইতিহাস মুছে ফেলতে চেয়েছিল। তারা মুক্তিযুদ্ধের চিহ্নও রাখতে চায়নি। স্বাধীনতাবিরোধী শক্তি পুনরায় ক্ষমতায় আসলে দেশের চলমান উন্নয়ন অগ্রগতি সব ধূলিসাৎ হয়ে যাবে। তাদের ব্যাপারে সবাইকে সতর্ক থাকতে হবে।

মন্ত্রী এরপর বড়লেখা উপজেলার দাসেরবাজার-ফকিরবাজার রাস্তা হতে পূর্ব গুলুয়া ভায়া পশ্চিম গুলুয়া রাস্তা পাকাকরণ কাজের ভিত্তিপ্রস্তর স্থাপন করেন। অন্য এক অনুষ্ঠানে বড়লেখা কোয়াব শাখা কর্তৃক পি. সি. উচ্চ বিদ্যালয় মাঠে আয়োজিত ক্রিকেট লিগ-২০২৩ এর ফাইনাল খেলার পুরস্কার বিতরণ করেন এবং তারুণ্য নাট্যগোষ্ঠী কর্তৃক জেলা পরিষদ মিলনায়তনে আয়োজিত ‘তারুণ্য নাট্যোৎসব ও বইমেলা-২০২৩’ এর উদ্বোধন অনুষ্ঠানে যোগদান করেন।

অনুষ্ঠানে অন্যান্যের মধ্যে উপস্থিত ছিলেন বড়লেখা উপজেলা পরিষদের চেয়ারম্যান সোয়েব আহমদ, বড়লেখা উপজেলা আওয়ামী লীগের ভারপ্রাপ্ত সাধারণ সম্পাদক, উপজেলা পরিষদের সাবেক চেয়ারম্যান রফিকুল ইসলাম সুন্দর ও সহকারী কমিশনার (ভূমি) জাহাঙ্গীর হোসাইন।

#

দীপংকর/সিরাজ/রফিকুল/শামীম/২০২৩/১৬২০ঘণ্টা

তথ্যবিবরণী                                                                                                 নম্বর : ৮৪৬

**কোভিড-১৯ সংক্রান্ত সর্বশেষ প্রতিবেদন**

ঢাকা, ১৮ ফাল্গুন (৩ মার্চ) :

          স্বাস্থ্য অধিদপ্তরের তথ্যানুযায়ী বৃহস্পতিবার সকাল ৮টা থেকে আজ শুক্রবার সকাল ৮টা পর্যন্ত ২৪ ঘণ্টায় দেশে ৪ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার শূন্য দশমিক ২৬ শতাংশ। এ সময় ১ হাজার ৫৩৭ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৪৫ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ৩ হাজার ৭৯৮ জন।

**#**

সুলতানা/সিরাজ/রফিকুল/আব্বাস/২০২৩/১৭০৫ ঘণ্টা

তথ্যবিবরণী                                                                                                 নম্বর : ৮৪৫

**দেশের মানুষ উন্নয়ন চায়, সন্ত্রাস নয়**

**-খাদ্যমন্ত্রী**

পোরশা (নওগাঁ), ১৮ ফাল্গুন (৩ মার্চ):

খাদ্যমন্ত্রী সাধন চন্দ্র মজুমদার বলেছেন, দেশের মানুষ উন্নয়ন চায়, সন্ত্রাস নয়। শেখ হাসিনা দেশের উন্নয়ন করেছেন বলেই আগামী নির্বাচনে জনগণ উন্নয়নের পাশে থাকবে, শেখ হাসিনাকে ভোট দেবে।

মন্ত্রী আজ নওগাঁর পোরশা হাইস্কুল কাম মাদ্রাসা মাঠে ইউনিয়ন মহিলা আওয়ামী লীগের ত্রিবার্ষিক সম্মেলনে প্রধান অতিথির বক্তৃতায় এসব কথা বলেন।

খাদ্যমন্ত্রী বলেন, প্রধানমন্ত্রী শেখ হাসিনা বলেছিলেন তিনি ঘরে ঘরে বিদ্যুৎ দিবেন, তিনি ঘরে ঘরে বিদ্যুৎ দিয়েছেন। বীর মুক্তিযোদ্ধাদের জন্য বীর নিবাস তৈরি করে দিয়েছেন। তাঁদের সন্মানিভাতা বাড়িয়েছেন। গৃহহীণ মানুষের ঘর তৈরি করে দিয়েছেন। বয়স্কদের ভাতা দিচ্ছেন, বিধবারাও ভাতা পাচ্ছেন। এমন কোন খাত নেই যেখানে প্রধানমন্ত্রীর সাহায্য-সহযোগিতা পৌঁছায়নি। এ সকল উন্নয়ন বার্তা ঘরে ঘরে পৌঁছাতে নেতাকর্মীদের তিনি আহবান জানান।

সাধন চন্দ্র মজুমদার বলেন, কৃষকবান্ধব সরকারের সময়োপযোগী পদক্ষেপের কারণে দেশে খাদ্য সংকট হয়নি, হবেও না। বিনামূল্যে বীজ ও কৃষি উপকরণ দিচ্ছে। কৃষক তার ফসলের নায্যমূল্য পাচ্ছে। অথচ বিএনপির আমলে সার চেয়ে কৃষক গুলি খেয়েছিলো।প্রাণ গিয়েছিল ১৯ জন কৃষকের। শেখ হাসিনার সরকার পদ্মাসেতু করেছে।মেট্রো রেল চলছে আর পাতাল রেলের কাজও চলছে।২০২৩ সালে আরো অনেক মেগা প্রকল্পের সুফল পাবে দেশের জনগণ বলে তিনি উল্লেখ করেন।

মন্ত্রী আরো বলেন, জাতির পিতা বঙ্গবন্ধু শেখ মুজিবুর রহমান দেশের জন্য, দেশের মানুষের জন্য বারবার কারাবরণ করেছেন। অধিকার আদায়ে বদ্ধপরিকর ছিলেন তিনি। তাঁর নেতৃত্বে বাংলাদেশ স্বাধীন হয়েছে। আর তাঁর সুযোগ্য কন্যা শেখ হাসিনার নেতৃত্বে বাংলাদেশ হয়েছে মধ্যম আয়ের দেশ।

তেতুলিয়া ইউনিয়ন মহিলা আওয়ামী লীগের সভাপতি রেজিয়া পারভীনের সভাপতিত্বে অনুষ্ঠানে নওগাঁ জেলা আওয়ামী লীগের সিনিয়র সহসভাপতি আব্দুল খালেক, পোরশা উপজেলা আওয়ামী লীগের সাধারণ সম্পাদক মো: মোফাজ্জল হোসেন মোল্লা, পোরশা উপেজলা পরিষদের চেয়ারম্যান শাহ মঞ্জুর মোর্শেদ চৌধুরী এবং পোরশা মহিলা আওয়ামী লীগের সভাপতি নাসিমা খাতুন বক্তৃতা করেন।

#

কামাল/জুলফিকার/রবি/মাসুম/২০২৩/১২৪০ ঘণ্টা